Per accedir a la condició de funcionari de carrera de la Generalitat de Catalunya cal superar la convocatòria corresponent (oposició).
La Direcció General de Funció Pública convoca els processos de selecció dels cossos i escales de la seva competència.
L' import de la taxa d'inscripció varia en funció del grup al qual pertany la convocatòria.
Per altra banda, hi ha circumstàncies que donen dret a la bonificació o exempció de la taxa.
Aquesta informació es detalla a Taxes i preus públics del Departament.
Les vies ordinàries de pagament de la taxa són aquestes:
De manera excepcional, si no es fa el pagament per algun dels mitjans anteriors, el pagament es pot efectuar per transferència bancària, ingrés en compte o gir postal o telegràfic.
L'ingrés s'ha de fer en el compte núm. ES75 2100 3000 1622 0162 8357 fent-hi constar: nom i cognoms, import de la taxa i número de registre de la convocatòria.
Si es consignen aquestes dades, no és necessari presentar el resguard del pagament.
La manca de pagament de la taxa, el pagament incomplet, la no acreditació documental del pagament o del motiu d'exempció o de la bonificació, determinen l'exclusió de l'aspirant de la convocatòria.
Si l'aspirant es troba en alguna de les situacions que donen dret a l'exempció de la taxa, ha de tenir en compte:
El temari és la llista de matèries sobre la qual es basen les proves de l'oposició a un cos. Aquest temari correspon als coneixements que ha de tenir un empleat públic per desenvolupar de manera efectiva les tasques pròpies del cos.
Cada cos té un temari definit, que pot compartir parcialment amb d'altres cossos.
Els temaris es publiquen al DOGC, habitualment abans de la publicació de les bases específiques, per tal que els aspirants puguin preparar l'estudi de les matèries establertes.
La preparació d'una oposició és un treball individual dels aspirants.
Els webs dels departaments de la Generalitat [URL] contenen apartats amb normativa així com informació sobre les polítiques públiques, memòries d'actuació, etc., que poden ser d'utilitat per als aspirants a l'hora de desenvolupar el temari.
Les bases específiques d'una convocatòria fan referència al temari i concreten la relació d'aquest temari amb els exercicis que hauran d'efectuar els aspirants.
Les proves i els temaris sobre els quals versen les proves es detallen a les bases específiques de cada convocatòria.
Les dates de realització de les proves es determinen per a cada convocatòria.
Amb caràcter general, transcorren com a mínim 3 mesos des de la publicació d'una convocatòria al DOGC i la data de realització de la primera prova.
Si l'aspirant està embarassada i la data de la celebració d'una prova coincideix amb la data del part o els dies immediatament anteriors o posteriors, pot sol·licitar que se li ajorni aquesta prova.
Coneixements de llengua catalana
Per quedar exempt de realitzar la prova de llengua catalana, l'aspirant ha de presentar la documentació acreditativa dels coneixements de nivell de llengua catalana exigits a la convocatòria o bé indicar que es troba en un d'aquests supòsits:
Consulteu les equivalències dels certificats de coneixements de català de la Direcció General de Política Lingüística i del Decret 161/2002, d'11 de juny, sobre l'acreditació del coneixement del català i l'aranès en els processos de selecció de personal i de provisió de llocs de treball de les administracions públiques de Catalunya.
Coneixements de llengua castellana
L'aspirant que no tingui la nacionalitat espanyola ha d'acreditar els coneixements de llengua castellana exigits a la convocatòria.
Les bases específiques de cada convocatòria determinen tant els mèrits valorats com la puntuació atorgada per cada mèrit (apartat Fase de concurs).
Per tant, se saben els mèrits que es valoraran amb la publicació d'una convocatòria concreta i no abans.
De manera general, els mèrits que es valoren durant la fase de concurs són:
A les bases específiques de cada convocatòria es determinen els mèrits valorats, la puntuació atorgada per mèrit i el termini en què s'han d'acreditar.
En relació amb els mèrits s'ha de tenir en compte:
El Tribunal Qualificador valora provisionalment els mèrits presentats pels aspirants durant el termini d'acreditació de mèrits i també els que constin al Registre general de personal i a la base de dades de convocatòries de processos de selecció.
Un cop publicada aquesta valoració, l'aspirant disposa d'un termini de deu dies hàbils per presentar les esmenes i les al·legacions que consideri oportunes.
Els aspirants que han superat la fase d'oposició d'una convocatòria han d'acreditar documentalment els mèrits que volen al·legar durant el termini que estableixen les bases específiques.
No és necessari acreditar els mèrits que consten al Registre general de personal i a la base de dades de convocatòries de processos de selecció.
El Tribunal Qualificador valora els mèrits presentats pels aspirants i els publica en una llista provisional, on hi fa constar la puntuació obtinguda per cada aspirant i els motius estàndard de no valoració dels mèrits no puntuats
Un cop publicada aquesta llista provisional, l'aspirant disposa de deu dies hàbils per presentar les esmenes i les al·legacions que consideri oportunes.
Durant aquest termini no es poden al·legar nous mèrits ni uns mèrits diferents dels al·legats al termini anterior.
Actualment no hi ha una autoritat, sistema o norma que reguli de manera unitària l'acreditació de la competència en llengües estrangeres.
En el cas d'una convocatòria concreta, les bases específiques estableixen si els coneixements de llengües estrangeres es consideren un mèrit i el barem que els correspon.
Igualment, atès que els aspectes relatius a la fase de concurs són competència del Tribunal Qualificador, aquest decideix com s'han d'acreditar els mèrits, sempre motivadament i d'acord amb la normativa vigent.
De manera orientativa podeu consultar la pàgina sobre terceres llengües del web de la Secretaria d'Universitats i Recerca.
La informació detallada sobre les convocatòries en curs es troba a l'apartat de Funció Pública del web del Departament de Polítiques Digitals i Administració Pública ( http://politiquesdigitals.gencat.cat/convocatories ).
El tauler electrònic de la Generalitat de Catalunya és el lloc on es fan les publicacions oficials de les convocatòries.
A La meva carpeta de Tràmits gencat l'aspirant pot accedir a la informació actualitzada i individualitzada sobre la seva participació en un procés selectiu.
Les bases generals regulen els aspectes comuns del processos de selecció i contenen, entre d'altres, els requisits generals dels aspirants, la forma de sol·licitud i pagament de la taxa, la forma d'acreditació dels coneixements de llengua catalana i castellana, l'admissió d'aspirants discapacitats, l'actuació i el funcionament del tribunal qualificador.